ΓΡΑΠΤΗ ΕΡΩΤΗΣΗ E-2287/98

υποβολή: Jaak Vandemeulebroucke (ARE) προς την Επιτροπή

(22 Ιουλίου 1998)

Θέμα: Διμερής εμπορική συμφωνία, καθώς και συμφωνία ανάπτυξης και συνεργασίας μεταξύ της Ευρωπαïκής Ένωσης και της Δημοκρατίας της Νοτίου Αφρικής

Στα τέλη Απριλίου 1997, η Δημοκρατία της Νοτίου Αφρικής κατέστη το εβδομηκοστό πρώτο μέλος της Σύμβασης του Λομέ. Παράλληλα όμως, η Ευρωπαϊκή Ένωση και η κυβέρνηση της Νοτίου Αφρικής διαπραγματέυθηκαν τη σύναψη εμπορικής συμφωνίας, καθώς και συμφωνίας ανάπτυξης και συνεργασίας. Το σύνολο των σχετικών διαπραγματεύσεων προβλέπεται να περατωθεί περί τα μέσα του 1998. Η νέα συμφωνία πρόκειται να καθιερώσει μία ασύμμετρη ζώνη ελευθέρου εμπορίου με την Ευρωπαϊκή Ένωση αντί του συστήματος προτιμήσεων της ΓΣΔΕ (ΣΓΠ), το οποίο, από το 1994, προβλέπει χαμηλότερους δασμούς για την εισαγωγή ορισμένων νοτιο-αφρικανικών προϊόντων.

Μπορεί να ανακοινώσει η Επιτροπή:

1. Ποια νοτιο-αφρικανικά προϊόντα υπόκεινται επί του παρόντος σε τελωνειακούς ή άλλους δασμούς της Ευρωπαϊκής Ένωσης;

2. Μετά τη θέση σε ισχύ της ως άνω συμφωνίας, ποια νοτιο-αφρικανικά προϊόντα θα εξακολουθήσουν να υπόκεινται σε τελωνειακούς ή άλλους δασμούς της Ευρωπαϊκής Ένωσης;

3. Ποια προϊόντα της Ευρωπαϊκής Ένωσης υπόκεινται προς στιγμήν σε τελωνειακούς ή άλλους δασμούς εκ μέρους της Νοτίου Αφρικής;

4. Μετά τη θέση σε ισχύ της ως άνω συμφωνίας, ποια προϊόντα της Ευρωπαϊκής Ένωσης θα εξακολουθήσουν να υπόκεινται σε τελωνειακούς ή άλλους δασμούς της Νοτίου Αφρικής;

5. Κατά πόσο έχουν προοδεύσει οι διαπραγματεύσεις για τη σύναψη της διμερούς εμπορικής συμφωνίας, καθώς και της συμφωνίας ανάπτυξης και συνεργασίας μεταξύ της Ευρωπαϊκής Ένωσης και της Δημοκρατίας της Νοτίου Αφρικής;

6. Πόσες διαβουλεύσεις (με ποιον, πού, πότε και με τι θέμα) έχουν πραγματοποιηθεί αφότου άρχισαν οι διμερείς διαπραγματεύσεις;

7. Πότε προβλέπεται να πραγματοποιηθεί η τελική συζήτηση για την εν λόγω διμερή συμφωνία (με ποιον και πού);

8. Σύμφωνα με την "λίαν γενική μελέτη" της Ευρωπαϊκής Επιτροπής, ποιες θα είναι οι οικονομικές συνέπειες της συμφωνίας ελεύθερου εμπορίου για την περιοχή της Νοτόγειας Αφρικής;

9. Σχετικά με α) ποιες αρχές, β) ποια μέτρα, γ) ποιες δασμολογικές συμφωνίες και δ) ποιες κατηγορίες προϊόντων έχει ήδη επιτευχθεί ομοφωνία;

10. Σχετικά με α) ποιες αρχές, β) ποια μέτρα, γ) ποιες δασμολογικές συμφωνίες και δ) ποιες κατηγορίες προϊόντων δεν έχει εκόμη επιτευχθεί ομοφωνία, για ποιον λόγο και ποιος εξέφρασε επιφυλάξεις σχετικά με τα σημαντικά αυτά σημεία;

11. Μετά την έγκριση της συμφωνίας, θα μπορεί η Δημοκρατία της Νοτίου Αφρικής να επιβάλει τελωνειακούς δασμούς σε επιδοτούμενα γεωργικά προϊόντα της Ευρωπαϊκής Ένωσης, τούτο δε προς αποφυγή ή αντιστάθμιση ενδεχόμενης αποδιοργάνωσης του γεωργικού τομέα στο νότιο τμήμα της Αφρικής; Εάν όχι, για ποιο λόγο;

12. Μετά την έγκριση της συμφωνίας, θα μπορεί η Ευρωπαϊκή Ένωση να επιβάλει τελωνειακούς δασμούς α) σε γεωργικά προϊόντα, β) στο λιθάνθρακα και γ) στο χάλυβα που εισάγονται από τη Νότιο Αφρική; Εάν ναι, για ποιο λογο και ποια κράτη μέλη το έχουν ζητήσει;

Απάντηση του κ. Pinheiro εξ ονόματος της Επιτροπής

(22 Σεπτεμβρίου 1998)

1. Οι δασμοί που εφαρμόζονται στις τρέχουσες εξαγωγές της νότιας Αφρικής στην Κοινότητα είναι η ρήτρα του μάλλον ευνοουμένου κράτους (ΜΕΚ) ή, όπου επιβάλλεται, το σύστημα των γενικευμένων προτιμήσεων (ΣΓΠ).

2. Όπως έχουν τα πράγματα σήμερα η ζώνη ελεύθερων συναλλαγών (ΖΕΣ) θα προσφέρει πλήρη αδασμολόγητη πρόσβαση ως το τέλος της μεταβατικής περιόδου για το 95 % όλων των νοτιοαφρικανικών εξαγωγών στην Κοινότητα. Το υπόλοιπο 5 % αναφέρεται στα γεωργικά προϊόντα και μόνον.

3. Οι δασμοί που εφαρμόζονται στις τρέχουσες κοινοτικές εξαγωγές στην Νότιο Αφρική είναι ΜΕΚ.

4. Όπως τα έχουν πράγματα σήμερα η ΖΕΣ θα προσφέρει πλήρη αδασμολόγητη πρόσβαση ως το τέλος της μεταβατικής περιόδου για το 85 % όλων των κοινοτικών εξαγωγών στην Νότιο Αφρική. Το υπόλοιπο 15 % αναφέρεται μόνον σε βιομηχανικά προϊόντα.

5. Οι συζητήσεις έφθασαν στο τελικό στάδιο, καθώς οι διαπραγματευτές της Επιτροπής οδηγήθηκαν με "την αποφασιστικότητα της Ένωσης να δώσει στις διαπραγματεύσεις επιτυχή κατάληξη το αργότερο ως το φθινόπωρο του 1998", όπως δήλωσε το Ευρωπαϊκό Συμβούλιο του Cardiff τον Ιούνιο του 1998.

6. Από την έναρξη των διαπραγματεύσεων τον Ιούνιο του 1995 η Επιτροπή και οι συζητητές της από την Νότια Αφρική είχαν λάβει μέρος σε 20 γύρους διαπραγματεύσεων για το πλήρες φάσμα των θεμάτων που καλύπτονται από την εξεταζόμενη εμπορική και αναπτυξιακή συμφωνία και τη συμφωνία συνεργασίας.

7. Ο 21ος και ελπίζοντας ο τελικός γύρος προβλέπεται για τις 16-18 Σεπτεμβρίου 1998 στις Βρυξέλλες.

8. Η Επιτροπή αναμένει ότι η εξεταζόμενη συμφωνία θα έχει θετική δυναμική οικονομική συνέπεια τόσο στη Νότια Αφρική όσο και στις άλλες χώρες της περιοχής.

9. Επετεύχθη μια συμφωνία ad referendum στις κύριες αρχές, στο σύνολο των μέτρων και στο σχέδιο των άρθρων της εξεταζόμενης συμφωνίας.

10. Δεν έχει ακόμα επιτευχθεί συμφωνία ad referendum και σε ορισμένα μέτρα, το τμήμα εμπορίου και τον κατάλογο προϊόντων που επισυνάπτονται ως παράρτημα στη συμφωνία, εξαιτίας ενός υπολειπόμενου κενού μεταξύ προσφορών και ζητήσεων και από τις δύο πλευρές.

11. Συμφωνία ad referendum έχει επιτευχθεί για μια γενική ρήτρα ασφάλειας, μία αγροτική ρήτρα ασφάλειας και μια περιφερειακή ρήτρα ασφάλειας (Νοτιοαφρικανική Ένωση Τελωνείων) η οποία θα επιτρέψει στην νότια Αφρική να λάβει εξαιρετικά μέτρα για τη μείωση των διαταραχών της εγχώριας αγοράς που προκαλούν οι εισαγωγές προϊόντων προερχομένων από την Κοινότητα.

12. Η γενική ρήτρα ασφάλειας, η αγροτική ρήτρα ασφάλειας και μια άλλη περιφερειακή ρήτρα ασφάλειας (Réunion) μπορούν να εφαρμοσθούν εξίσου από την Κοινότητα, σε περιπτώσεις όπου οι εισαγωγές προϊόντων καταγωγής νότιας Αφρικής θα μπορούσαν να προκαλέσουν σοβαρές διαταραχές στην κοινοτική αγορά.